छात्र भलिबलमा बरेङ गाउँपालिका च्याम्पियन
जिल्लास्तरीय राष्ट्रपति रनिङ शिल्ड प्रतियोगिताको छात्र भलिबलतर्फ बरेङ गाउँपालिका च्याम्पियन बनेको छ । आइतबार दिउँसो भएको खेलमा बरेङले निसीखोला गाउँपालिकालाई २५–१७ र २५–१९ को सोझो सेटमा पराजित गरेको हो । बरेङले भलिबल तर्फको स्वर्ण पदक, ट्रफी र प्रमाणपत्र पायो ।
बागलुङ — जिल्लास्तरीय राष्ट्रपति रनिङ शिल्ड प्रतियोगिताको छात्र भलिबलतर्फ बरेङ गाउँपालिका च्याम्पियन बनेको छ । आइतबार दिउँसो भएको खेलमा बरेङले निसीखोला गाउँपालिकालाई २५–१७ र २५–१९ को सोझो सेटमा पराजित गरेको हो । बरेङले भलिबल तर्फको स्वर्ण पदक, ट्रफी र प्रमाणपत्र पायो ।फाइनल यात्राकालािग निसीले काठेखोला गाउँपालिकालाई २५–१७, २५–२५ र २६–२४ को सेटमा पराजित गरेको थियो । त्यस्तै, बरेङले ताराखोलालाई सोझो दुइ सेटमा पराजित गरेको थियो । बरेङले २५–१६ र २५–२० को सेटमा जित निकालेर फाइनल यात्रा तय गरेको थियो । यस अघि छात्रातर्फको भलिबल खेल भने बडिगाड गाउँपालिकाले जितेको छ । बागलुङ नगरपालिकालाई सोझो सेटमा पराजित गरेर बडिगाड महिला भलिबल च्याम्पियन भएको हो । बडिगाडले बागलुङ नगरपालिकालाई २५–१६ र २५–१५ को सेटमा पराजित गरेको थियो ।फागुन दोश्रो साता नवलपुरमा हुने गण्डकी प्रदेशस्तरीय प्रतियोगितामा बागलुङबाट उनीहरुले खेल्नेछन् । 